Mentanarvirðisløn Landsins

Mentanarvirðislønir landsins (dansk: Landets kulturpriser, dvs. Færøernes kulturpriser) er flere færøske kulturpriser, som er oprettet af og som overrækkes af Færøernes landsstyre, Kulturministeriet (Mentamálaráðið) en gang om året. Priserne uddeles ved en festlig begivenhed på William Heinesens fødselsdag, den 15. januar. Begivenheden ligger ikke noget bestemt sted, den har fundet sted flere steder rundt omkring på Færøerne på et af Kulturministeriet udvalgt sted. I 2016 fandt den sted i Nordens Hus i Tórshavn, i 2015 i Skálavík (Sandoy), i 2014 i Vágur (Suðuroy), i 2013 i Klaksvík (Borðoy), i 2012 i Tórshavn.

En bestyrelse af fem medlemmer giver sin nominering til kulturministeren, som så overrækker priserne. Hovedprisen, Mentanarvirðisløn landsins, er på 150.000 kroner, den næststørste pris kaldes Heiðursgáva landsins og er på 75.000 kroner, Virðisløn til ungt listafólk (Prisen til en ung kunstner) er på 50.000 kroner og sømdargáva landsins er en pris, der gives til en eller flere kunstnere i resten af deres liv engang om året, den årlige ydelse er på 20.000 kroner. Kulturministeren kan efter eget valg vælge at give andre hæderspriser end de nævnte. Afgørelsen for hvem der får de tre kulturpriser blev de første år offentliggjort ca. en måned før begivenheden, men i de senere år offentligøres personerne først på selve dagen den 15. januar. Hovedprisen Mentanarvirðisløn Landsins blev første gang givet i 1998, Færøernes hæderspris eller hædersgave (Heiðursgáva Landsins) blev første gang givet i 2001, Prisen til en ung kunstner (Virðisløn til ungt listafólk) blev første gang givet i 2011.

Kulturprismodtagere

Mentanarvirðisløn landsins – Færøernes Kulturpris 

Mentanarvirðisløn landsins er pr 150.000 kr. Nedenfor ses en oversigt over de kultur personer, som har modtaget prisen.

 2021 - Olaf Johannessen 
 2020 - Sigrun Gunnarsdóttir
 2019 – Hanus G. Johansen
 2018 –  Bárður Jákupsson
 2017 –  Barbara í Gongini
 2016 – Rúni Brattaberg
 2015 – Annika Hoydal
 2014 – Tórbjørn Olsen
 2013 – Tróndur Patursson
 2012 – Tóroddur Poulsen
 2011 – Jóanes Nielsen
 2010 – Sunleif Rasmussen
 2009 – Kári Leivsson (Kári P.)
 2008 – Ebba Hentze
 2006 – Zacharias Heinesen
 2005 – Tita Vinther
 2004 – Ingen
 2003 – Hanus Kamban
 2002 – Gunnar Hoydal
 2001 – Eyðun Johannessen
 2000 – Ingálvur av Reyni
 1999 – Jens Pauli Heinesen
 1998 – Regin Dahl

Heiðursgáva landsins – Færøernes hædersgave 

Heiðursgáva landsins er på 75.000 kr. Nedenfor ses en oversigt over de kultur personer, som har modtaget prisen.

 2020 - Ósbjørn Jacobsen, arkitekt
 2019 – Simme Arge Jacobsen
 2018 – Astrid Andreasen
 2017 – Frits Johannesen
 2016 – Steinprent
 2015 – Jákup Pauli Gregoriussen, arkitekt
 2014 – Tey av Kamarinum
 2013 – Árni Dahl
 2012 – Marianne Clausen
 2011 – Kristian Blak
 2010 – Jonhard Mikkelsen
 2009 – Laura Joensen
 2008 – Martin Tórgarð
 2007 – ingen
 2006 – Jógvan Isaksen
 2005 – Emil Juul Thomsen
 2004 – ingen
 2003 – Ólavur Hátún
 2002 – Axel Tórgarð
 2001 – Fuglafjarðar Sjónleikarafelag (Fuglefjord Teaterforening)

Pris til ung kunstner 

Hædersprisen til en ung kunstner er på 50.000 kr. Prisen blev første gang tildelt i 2011. Det er en ekstra ordinær kulturpris, som bestyrelsen kan vælge at uddele.

 2019 – Ingen pris uddelt
 2018 – Búi Rouch, danser og koreograf
 2017 – Konni Kass, sanger og sangskriver.
 2016 – Anna Malan Jógvansdóttir, digter
 2015 – Andrias Høgenni, filminstruktør
 2014 – Mathias Kapnas, musiker
 2013 – Trygvi Danielsen, poet, sanger
 2012 – Silja Strøm, kunstner
 2011 – Sakaris Stórá, filminstruktør

Sømdargáva landsins - Årlig ydelse på 20.000 kr. resten af livet 
 2015 – Alexandur Kristiansen
 2014 – Oddvør Johansen
 2014 – Katrin Ottarsdóttir
 2012 – Ebba Hentze
 2012 – Hanus G. Johansen
 2012 – Guðrið Poulsen

Før 2012 har disse personer fået tildelt Sømdargáva Landsins (året for hvornår de modtog hæderen er ikke oplyst, de blev nævt af Færøernes kulturminister, Bjørn Kalsø, da han uddelte kulturpriserne for 2014, som blev sendt direkte af Kringvarp Føroya):
 Óli Petersen
 Hanus Kamban
 Rói Patursson
 Zacharias Heinesen
 Tróndur Patursson
 Bárður Jákupsson

Andre kulturpriser fra det færøske Kulturministerium 
Bestyrelsen kan vælge at give en ekstra ordinær kulturpris til en person, som de ønsker at værdsætte. I 2011 blev til givet til en ung kunstner, i 2010 blev den tildelt Jóhan Hendrik Winther Poulsen for hans store arbejde for det færøske sprog, i 2006 og 2001 blev der uddelt en ekstra ordinær kulturpris til Jón Hilmar Magnússon (2006) og til forfatteren Ebba Hentze (2001). Den ekstra ordinære kulturpris består af 50.000 kr.

Málrøktarvirðisløn Landsins 
2010: Jóhan Hendrik Winther Poulsen

Ekstraordinær kulturpris (Serstøk virðisløn) 
2020: Birita Poulsen, operasanger
2019: Forlaget Leirkerið med brødrene Zacharias Zachariasen og Flóvin Tyril
2006: Jón Hilmar Magnússon
2001: Ebba Hentze

Nævnet for Færøernes Kulturpris 2017-2019 
LISA er en sammenslutning af færøske kunstnere af forskellig slags. LISA er forkortet af Listasamband Føroya som betyder Færøernes Kunstforening. Medlemmerne i LISA er Arkitektafelag Føroya, Designarafelagið, Einleikarafelag Føroya, Felagið Føroysk Tónaskøld, Føroysk Myndlistafólk, Føroya Tónleikarafelag, Kórsamband Føroya, Leikarafelag Føroya, Myndlistasambandið, Rithøvundafelag Føroya og Yrkisfotografar í Føroyum. LISA udpeger tre medlemmer til nævnet. Mentamálaráðið (Kulturministeriet) vælger to medlemmer, hvoraf den ene er formand og den anden er næstformand. I perioden 2017 til 2019 er disse personer medlemmer i nævnet:
Alda Joensen, formand
Kim Simonsen
Katrina í Geil
Robert Thomassen

Se også 
 Færøernes litteraturpris

Noter

Eksterne links 
 Logir.fo KUNNGERÐ NR. 90 FRÁ 28. OKTOBER 2008 UM STUÐUL TIL MENTAN OG LIST (Færøsk lov om økonomisk støtte til kultur og kunst) 

Kulturpriser fra Færøerne
Færøsk kultur